28. 12. 96 De Europæiske Fællesskabers Tidende Nr. L 338/89 RÅDETS DIREKTIV 96/95/EF af 20. december 1996 om ændring af direktiv 77/388/EØF om det fælles merværdiafgiftssystem, med hensyn til merværdiafgiftens normalsats RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 99, under henvisning til forslag fra Kommissionen, under henvisning til udtalelse fra Europa-Parlamentet ()), under henvisning til udtalelse fra Det Økonomiske og Sociale Udvalg ?), og ud fra følgende betragtninger: I artikel 12, stk. 3, litra a), i direktiv 77/388/EØF (?), er det fastsat, at på grundlag af rapporten om, hvorledes over- gangsordningen fungerer, og forslag til den endelige ordning, som Kommissionen skal forelægge i henhold til artikel 28, stk. 1, træffer Rådet inden den 31. december 1995 med enstemmighed afgørelse om størrelsen af den minimumssats for merværdiafgiftens normalsats, der skal anvendes efter den 31. december 1996; normalsatsen fast- sættes af hver enkelt medlemsstat som en procentsats af beskatningsgrundlaget og skal være ens for levering af goder og for levering af tjenesteydelser; fra den 1. januar 1993 til den 31. december 1996 må denne procentsats ikke være mindre end 15 %o; erfaringerne med det nuværende beskatningssystem har vist, at medlemsstaternes nugældende normalsatser for merværdiafgiften sammen med systemets sikkerhedsfor- anstaltninger  har sikret, at overgangsordningen for merværdiafgiften har fungeret tilfredsstillende; det fore- kommer derfor rimeligt at opretholde minimumssatsen for merværdiafgiftens normalsats i endnu to år; overgangsordningen for det fælles merværdiafgiftssystem, må ikke bringe de efterfølgende nye ordninger i fare; indførelsen af de nye ordninger, som i henhold til artikel 28, stk. 1, vil blive baseret på princippet om beskatning i oprindelseslandet, vil under alle omstændig- heder kunne fordre en indbyrdes tilnærmelse af normal- satserne for merværdiafgiften i Fællesskabet; den normal- sats for merværdiafgiften, der skal anvendes efter denne () EFT nr. C 277 af 23. 9. 1996, s. 25. () EFT nr. C 204 af 15. 7. 1996, s. 94. () EFT nr. L 145 af 13. 6. 1977, s. 1. Direktivet senest ændret ved direktiv 96/42/EF (EFT nr. L 170 af 9. 7. 1996, s. 34). toårsperiode, bør derfor vedtages af Rådet, der træffer afgørelse med enstemmighed på forslag af Kommissionen og efter høring af Europa-Parlamentet og Det Økonom- sike og Sociale Udvalg — UDSTEDT FØLGENDE DIREKTIV: Artikel 1 I direktiv 77/388/EØF foretages følgende ændringer: Artikel 12, stk. 3, litra a), affattes således: »a) Merværdiafgiftens normalsats fastsættes af hver enkelt medlemsstat som en procentsats af beskat- ningsgrundlaget og skal være ens for levering af goder og for levering af tjenesteydelser. Fra den 1. januar 1997 til den 31. december 1998 må denne procentsats ikke være mindre end 15 %. Rådet træffer med enstemmighed på forslag af Kommissionen og efter høring af Europa-Parla- mentet og Det Økonomiske og Sociale Udvalg, afgørelse om størrelsen af den normalsats, der skal anvendes efter den 31. december 1998, Medlemsstaterne kan ligeledes anvende en eller to reducerede satser. Disse satser fastsættes som en procentsats af beskatningsgrundlaget, som ikke må være mindre end 5 %, og de må kun anvendes på levering af de kategorier af goder og tjenesteydel- ser, som er anført i bilag H.« Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 1997. De underretter straks Kommissionen herom. Når — medlemsstaterne — vedtager —disse love  og administrative bestemmelser, skal de indeholde en henvis- ning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler Kommissionen teksten til de retsforskrifter, som de udsteder på det område, der er omfattet af dette direktiv.